Nafarroako Parlamentuko Mahaiak, 2019ko urtarrilaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Adieraztea jakinaren gainean dagoela M.ª Concepción Ruiz López andreak aurkezturiko galdera erretiratu duela. Galdera hartz eme batek Nafarroako Pirinioan ustez egindako eraso bat dela-eta Nafarroako Gobernuak abiaraziko dituen jarduketei buruzkoa zen, eta 2018ko azaroaren 20ko 141. Nafarroako Parlamentuko Aldizkari Ofizialean argitaratu zen.

**2.** Erabaki hau Nafarroako Parlamentuko Aldizkari Ofizialean argitaratzea.

Iruñean, 2019ko urtarrilaren 21ean

Lehendakaria: Ainhoa Aznárez Igarza